stanford-oval/wikipedia huggingface dataset:
Space Cowboys
Juoni

Daedalus-ryhmän lentäjät ovat pääsemässä avaruuteen 1950-luvulla. Ilkeämielisen johtajan päätöksestä suunnitelma kuitenkin epäonnistuu. 40 vuotta myöhemmin miehet saavat uuden tilaisuuden, sillä venäläinen viestintäsatelliitti Ikon uhkaa pudota kiertoradaltaan maahan. Kukaan NASA:n työntekijöistä ei mahda asialle mitään, koska satelliitti on täynnä vanhaa elektroniikkaa. Tällöin kutsutaan eläkeikäiset Daedalus-miehet paikalle saaden tehtäväksi ohjata satelliitti takaisin kiertoradalle. 12 kuukauden valmistelujen muuttuessa 30 vuorokauteen Daedalus-miehistö saa astronauttikoulutuksen herättäen paljon kyseenalaistuksia miehistön mahdollisuuksista suoriutua tehtävästä. NASA:n lennonjohtaja vaatii saada kaksi kokenutta nuorempaa astronauttia eläkeläisten mukaan.
Laukaisupäivä koittaa ja Daedalus-nimen saanut sukkula saavuttaa venäläisen Ikonin seuraten sitä sukkulan tutkalla. Yhtäkkiä satelliitti alkaa liikuttaa aurinkopaneeleja ja aktivoi oman puolustusjärjestelmän. Daedalus-sukkula kiinnittäytyy robottipuomilla satelliittiin ja miehistö suorittaa avaruuskävelyn Ikoniin. Satelliitin kyydissä on kuitenkin venäläisten ydinohjuksia, jolloin NASA:n lennonjohdossa tehtävää seuraava Venäjän kenraali tunnustaa Ikonin olleen kiertoradalla jo kylmän sodan ajoista alkaen, tarkoituksenaan pommittaa USA:ta strategisiin kohteisiin: suurkaupunkeihin. Avaruuskävely keskeytetään ja miehistö palaa sukkulaan.
Yksi miehistön nuoremmista astronauteista on kuitenkin jäänyt satelliitille suorittamaan tehtävää loppuun. Kytkiessä hyötykuormaraketteja satelliittiin hän vahingossa aseistaa Ikonin. Satelliitin muuttuessa laukaisualustaksi aurinko- ja levypaneelit irtoilevat muiden osien mukana ja yksi osa osuu sukkulan robottipuomiin irrottaen sukkulan satelliitista. Sukkulaan osuu satelliitin osia tuhoten sukkulan ohjausraketin ja yhden kahdesta hydrauliikkamoottorista. Nuorempi astronautti menettää tajuntansa osien osuessa häneen. Kaksi eläkeläistä lähtee takaisin satelliitille hakemaan tajuttoman astronautin käyttäen kahta hyötykuormarakettia paluumatkallaan takaisin sukkulaan. Toinen raketeista on kuitenkin ajautunut liian kauas ja yksi ei riitä tuomaan kolmikkoa takaisin. Toinen eläkeläisistä uhraa itsensä kiinnittyen laukaisualustaan ja käynnistää ohjukset suuntaen ne kohti Kuuta. Kaksi muuta astronauttia palaavat sukkulaan ja aloittavat lähestymisen kohti Maata. Vaurioista huolimatta sukkula onnistuu palaamaan takaisin Maahan. Elokuvan lopussa itsensä uhrannut eläkeläinen nojaa menehtyneenä kalliota vasten katsoen Maata.
Rooleissa

| 0 | 1 | 2 |
| --- | --- | --- |
|  Clint Eastwood  | … |  Francis D. "Frank" Corvin   |
|  Tommy Lee Jones  | … |  William "Hawk" Hawkins   |
|  Donald Sutherland  | … |  Jerry O'Neill   |
|  James Garner  | … |  Reverend "Tank" Sullivan   |
|  Marcia Gay Harden  | … |  Sara Holland   |
|  William Devane  | … |  Eugene "Gene" Davis   |
|  James Cromwell  | … |  Bob Gerson   |
|  Loren Dean  | … |  Ethan Glance   |
|  Courtney B. Vance  | … |  Roger Hines   |
|  Toby Stephens  | … |  Nuori Frank    |
|  Eli Craig  | … |  Nuori Hawk   |
|  John Mallory Asher  | … |  Nuori Jerry    |
|  Matt McColm  | … |  Nuori Tank   |
|  Billie Worley  | … |  Nuori Bob   |
Aiheesta muualla

Space Cowboys Internet Movie Databasessa (englanniksi)
Space Cowboys Elonet.
Aleks ja Jaan

| ”Aleks ja Jaan” Juha Vainio |
| --- | --- | --- |

Singlen tiedot
 Albumilta: Elämää ja erotiikkaa
 B-puoli: ”Kun aurinko lämmittää”
 Julkaistu: 1985
 Kesto: 02.44
 Levymerkki: Delta
Juha Vainion muut singlet
| ”Mummun aineet” 1984 | ”Aleks ja Jaan” 1985 | ”Mies joka tapasi Dingon” 1985 |
Aleks ja Jaan on Juha ja Ilkka Vainion säveltämä ja sanoittama musiikkikappale, jonka Juha Vainio levytti vuoden 1985 Elämää ja erotiikkaa -albumilleen. Se ilmestyi samana vuonna myös Delta-levymerkin julkaisemana singlenä B-puolenaan ”Kun aurinko lämmittää”.
Kappaleen sanoituksessa silloinen neuvostovirolainen veljespari lähtee Virossakin näkyvien suomalaisten TV-mainosten houkuttelemana melomaan kumiveneellä lihaostoksille Suomeen. He kuitenkin joutuvat pettymään, sillä kauppa on lähistön uuden supermarketin takia lopetettu ja veljekset saavat marketista tietämättöminä palata tyhjin käsin elintarvikepulaiseen Neuvostoliittoon todeten: "Samat ... eväät on Soomen ja Vennään".  Kirjailija, maisteri, Matti Mattila onkin verkkopäiväkirjassaan pitänyt kappaletta osuvana kuvauksena kyläkauppojen ahdingosta Suomeen rantautuneiden isojen markettien puristuksessa. Idean kappaleeseen Juha Vainion on arveltu saaneen Alex Lepajõen ja Raivo Roosnan paljon huomiota herättäneestä loikkauksesta Suomen kautta Ruotsiin vuonna 1984.
Aiheesta muualla

”Aleks ja Jaan” Fono.fi-tietokannassa
Alamaa (Mikkeli)

Alamaa on Mikkelissä sijaitseva kylä, joka on ollut aiemmin osa Mikkelin maalaiskuntaa. Alamaan kylä sijaitsee Hiirolassa, kaksi kilometriä Pieksämäen valtatien (72) varrelta. Kylä ei muodosta selkeää kyläkokonaisuutta.
Alamaalla sijaitsevat Laaja- ja Karvas-nimiset järvet sekä lukuisia muita pienempiä järviä. Ennen vuotta 2001 Alamaa kuului Mikkelin maalaiskuntaan, kunnes se liitettiin Mikkelin kaupunkiin. Alamaan kylä on perinteinen talonpoikaispitäjä, jonka alueella on ollut muun muassa talonpoikien vuokraviljelystä.
Akámas

| Akámas> Ακάμας |
| --- | --- |
 Akámaksen niemimaan kärki Arnaoútiksen niemi.
  Akámas 
Sijainti:  35°2′24″N, 32°19′12″E Kypros
Merialue:  Välimeri
Valtio
Valtio:  Kypros
Alue:  Páfos
Akámas (kreik. Ακάμας) on Kyproksen saaren länsipään käsittävä niemimaa. Niemimaan kärki tunnetaan myös nimellä Arnaoútis (Αρναούτης).
Akámaksen niemimaa kuuluu Páfoksen alueeseen, ja sen kärki sijaitsee linnuntietä noin 40 kilometriä pohjoisluoteeseen Páfoksen kaupungista. Niemimaa on luonnonsuojelualuetta ja muodostaa Akámaksen niemimaan kansallispuiston (Εθνικό Πάρκο Χερσονήσου Ακάμα, Ethnikó Párko Chersonísou Akáma). Sen pinta-ala on 230 km². Se on myös Natura 2000 -aluetta. Niemimaan alueella elää suuri määrä eri kasvi- ja eläinlajeja. Monet lajeista ovat endeemisiä, ja alue on koko Euroopan tärkeimpiä endeemisten lajien esiintymisalueita. Kasvilajeja esittelee Akámaksen kasvitieteellinen puisto. Akámaksen alueella sijaitsee useita rotkoja, joista tunnetuin on Ávakaksen rotko.
Akámaksen niemimaalla sijaitsevat muun muassa Néo Chorión, Droúseian ja Pégeian kylät. Niemimaan koillispuolella sijaitsee Chrysochoúnlahti. Rannikolla Chrysochoúnlahden puolella sijaitsee nimellä ”Blue Lagoon” tunnettu lahdenpoukama, ja sen lähellä ”Afroditen kylpyinä” tunnettu lähde. Länsirannikolla sijaitsee Láran lahti, joka tunnetaan myös ”Kilpikonnarantana” siellä pesivien valekarettikilpikonnien ansiosta.
Kreikkalaisessa mytologiassa niemimaa on saanut nimensä Akamaksesta, Theseuksen pojasta, joka johti rannikon asuttaneita mykeneläisiä kreikkalaisia Troijan sodan jälkeen.
Niemimaan rannikkoa.
Akámaksen kasvitieteellistä puistoa.
Ávakaksen rotkoa.
Láran ranta.
”Afroditen kylvyt”.
Aiheesta muualla

Kuvia tai muita tiedostoja aiheesta Akámas Wikimedia Commonsissa
Solunesterakkula

Kasvisolu. Iso keskusvakuoli on kuvassa numerolla 10.
Kaavakuva eläinsolusta ja sen osista: 1. Tumajyvänen 2. Tuma 3. Ribosomi 4. Kalvorakkula 5. Karkea solulimakalvosto 6. Golgin laite 7. Solun tukiranka 8. Sileä solulimakalvosto 9. Mitokondrio 10. Solunesterakkula 11. Solulima 12. Lysosomi 13. Keskusjyvänen
Solunesterakkula eli vakuoli on erityisesti kasvi- ja sienisoluissa oleva soluelin, joita on myös joissakin alkueliöissä ja eläinsoluissa. Solunesterakkula on solunesteen täyttämä rakkula, jota ympäröi tonoplastiksi kutsuttu kalvo. Se voi täyttää hyvinkin suuren osan kasvisolun tilavuudesta, ja se vastaa osittain eläinsolujen lysosomia, sillä se sisältää hydrolyyttisiä entsyymejä. Se varastoi sisäänsä lyhyiksi tai vähän pidemmiksikin ajoiksi orgaanisia ja epäorgaanisia aineita ja solun aineenvaihdunnan sekundaarisia tuotteita. Varastotoimintojen lisäksi solunesterakkulan tehtävänä on ylläpitää kasvisolun nestejännitystä.
Rakenne

Solunesterakkula on nesteen täyttämä rakkula, jota ympäröi tonoplastiksi kutsuttu kalvo. Tonoplasti on yksinkertainen, kun esimerkiksi viherhiukkasia ja mitokondrioilla on kaksinkertainen kalvo. Tonoplasti säätelee aineiden pääsyä solunesterakkulaan, ja veden siirtymistä elimen sisälle helpottavat kalvossa olevat proteiinit, akvaporiinit.
Tonoplastikalvon läpi sytosolista solunesterakkulaan siirtyy positiivisia vetyioneja. Tästä seurannut happamuusero johtaa muiden ionien liikkumisen solunesterakkulan kalvon läpi niin sanotussa kemiosmoosissa. Koska tonoplastikalvo on valikoiva aineiden siirtämisessä, solunesterakkulan sisällä oleva neste eroaa koostomukseltaan sytosolista. Solunesterakkulassa on erilaisia makromolekyylejä hajottavia entsyymejä, ja se on happamampi kuin ympäröivä solulima.
Kasvisoluissa solunesterakkula muodostaa usein yhden suuren keskusvakuolin, joka syntyy, kun pienemmät solunesterakkulat liittyvät toisiinsa kehittyessään. Keskusvakuoli voi käsittää jopa 90 prosenttia koko solun tilavuudesta.
Tehtävät > Kasvien solunesterakkulat

Kasvien soluissa solunesterakkula on monipuolinen osa. Solunesterakkula on kasvien tärkein ionien, kuten kaliumin ja kloridin, varasto. Lisäksi siemenissä niin sanottujen varastosolujen solunesterakkulat ovat täynnä proteiineja. Joidenkin kasvien solunesterakkulat sisältävät solujen värjäämiseen käytettäviä pigmenttejä, kuten punaisia ja sinisiä pigmenttejä, joiden avulla kasvien teriöt värjäytyvät.
Monien kasvien solut käyttävät solunesterakkulaa käsittelemään aineenvaihdunnan oheistuotteita, jotka muutoin voisivat vahingoittaa solua. Solunesterakkulat voivat auttaa kasvia myös niitä syöviä eläimiä vastaan, sillä ne voivat sisältää myrkyllisiä tai pahanmakuisia aineita.
Solunesterakkulan on tärkeässä asemassa myös kasvisolun kasvamisessa ja sen tukemisessa. Kasvisolut kasvavat, kun solunesterakkulat imevät itseensä lisää vettä. Veden pintajännitys aiheuttaa myös nestejännitystä soluseinää vasten, mikä saa kasvisolut puristumaan tiiviimmin toisiinsa. Kasvisolukun veltostuessa koko kasvi alkaa nuutua.
Tehtävät > Muiden eliöiden solunesterakkulat

Solunesterakkuloita on erityisesti kasvi- ja sienisoluissa, joissa niitä voi olla yksi tai useampia. Monissa makeassa vedessä elävissä alkueliöissä on niin sanottuja sykkiviä solunesterakkuloita, jotka poistavat soluista ylimääräisen veden ja näin pitävät yllä muun muassa suolatasapainoa.
Eläimillä solunesterakkuloita voi syntyä endosytoosin yhteydessä. Fagosytoosissa esimerkiksi protistit ottavat soluunsa pienempiä organismeja tai ruokapartikkelita ja ympäröivät ne ruokavakuolilla, joka puolestaan yhdistyy lysosomiin, joka sulattaa ruoan. Ihmisellä fagosytoosia käyttävät makrofagit, jotka syövät elimistöön kuulumattomia mirobeja ja aineita.
Aes Sedai

Aes Sedai on fantasiakirjailija Robert Jordanin Ajan pyörä -kirjoissa Ainoan Mahdin käyttäjien järjestö. Myös järjestön jäsenistä käytetään samaa nimitystä.
Aes Sedait ovat ihmisiä, joilla on kyky kanavoida Ainoaa Mahtia ja he ovat oppineet sen käytöstä. Maailman murtumisen jälkeen kaikki Aes Sedait ovat olleet naisia. Heidän järjestönsä päämaja on nykyisin Tar Valonin kaupungissa sijaitseva Valkoinen torni. Aes Sedain johtaja on useita kuninkaita ja kuningattaria mahtavampi Amyrlinin istuin.
Ainoa Mahti

Pääartikkeli: Ainoa Mahti
Ainoa Mahti on voimaa, jota kanavoijat "ammentavat" Tosilähteestä. Mahtia käyttäviä ja sen käytön osaavia ihmisiä kutsutaan kanavoijiksi. Vain harva voidaan opettaa hallitsemaan sitä ja vielä harvemmilla kyky on myötäsyntyinen. Kanavoimisen kyky on myös hyvin vaarallinen, sillä jos sitä ei opeteta hallitsemaan, seurauksena voi kanavoija menettää kykynsä kanavoida tai pahimmissa tapauksissa jopa kuolla. Aes Sedait, jotka ovat kanavoineet riittävän pitkään, muuttuvat kasvoiltaan iättömän oloisiksi; heille ei voi ulkonäön perusteella arvioda tarkkaa ikää ja ainoa ulkonäöllinen seikka, joka vihjaa korkeasta iästä, on mahdollinen hiusten harmaantuminen. Aiemmin uskottiin, että tämä johtuu kanavoinnista itsestään, mutta sittemmin on selvinnyt, että tämä johtuu itse asiassa Aes Sedain vannomista kolmesta valasta, jotka vannotaan Valasauvalla, joka on ter'angreal, joka tekee sillä vannotuista valoista osan vannojaa itseään ja joita ei voi mitenkään murtaa. Tällaiset valat olivat alun perin rangaistuksia lainrirkkojille Legendojen aikakaudella. Valojen vannominen myös lyhentää elinikää noin puolella teoreettisesta maksimista. Valoja vannomaton kanavoija ei muutu kasvoiltaan iättömäksi ja voi voimakkuudestaan riippuen elää jopa useiden satojen vuosien ikäiseksi.
Ainoalla Mahdilla on miehinen ja naisellinen puolensa, jotka tunnetaan nimillä saidin ja saidar. Ajan pyörä -kirjoissa kaikki Aes Sedait ovat naisia, sillä Pimeän valtiaan, Shai´tanin, saastutettua saidinin viimeisenä vastaiskunaan Varjon sodassa, yksikään mies ei ole voinut hallita Ainoaa Mahtia menettämättä järkeään ja kuolematta. Tämän vuoksi Aes Sedait pyrkivät Lauhkeuttamaan miespuoliset kanavoijat eli katkaisemaan heidän yhteytensä Tosilähteeseen. Lauhkeutetut miehet kykenevät yhä aistimaan Tosilähteen, mutta eivät kykene enää kanavoimaan Ainoaa Mahtia. Tämän menetyksen vuoksi he menettävät yleensä elämänhalunsa ja kuolevat. Naisilla vastaavaa toimenpidettä kutsutaan tyynnyttämiseksi.
Ainoa Mahti > Viisi voimaa

Ainoassa Mahdissa kulkee viisi juostetta, jotka on nimetty niiden elementtien mukaan, joihin niillä voi vaikuttaa: tuli, maa, vesi, ilma ja henki. Miespuolisille kanavoijille on määritelty vahvimmiksi tuli ja maa, naispuolisille ilma ja vesi. Hengen voimassa kummatkin sukupuolet ovat yhtäläisesti vahvoja. Voimia voi käyttää niin erikseen kuin yhdessäkin, pelkkää tulta kanavoimalla Aes Sedai voi luoda tulipalon, mutta esimerkiksi Parantamiseen tarvitaan useampaa voimaa samaan aikaan. On perin harvinaista, että Aes Sedai olisi vahva useammassa kuin kahdessa voimassa, ja sitten Legendojen aikakauden yksikään ei ole ollut vahva kaikissa viidessä. Jopa tuolloin se oli erittäin harvinaista. Naispuolisilla Aes Sedailla on ollut tapana sanoa: "Ei niin vahvaa kiveä etteivätkö vesi ja tuuli kuluttaisi sitä olemattomiin, eikä niin raivoisaa tulta ettei vesi kykenisi sitä tukahduttamaan tai tuuli puhaltamaan sammuksiin.", vaikka yhtäkään juostetta ei pidetä toista vahvempana.
Koulutus

Aes Sedait kouluttavat kanavoimiseen pystyviä naisia. Koulutuksen alussa kanavoimista opiskelevaa kutsutaan noviisiksi, minkä jälkeen hänestä tulee kelpuutettu ja lopulta Aes Sedai. Molempien arvonimien saavuttamista edeltää testi. Molempiin testeihin liittyy monia vaaroja. Aes Sedaiksi kohotettu nainen vannoo kolme valaa, joiden seurauksena hän ei kykene enää valehtelemaan (1), tekemään Mahdilla asetta (2), eikä pysty käyttämään Ainoaa Mahtia aseena kuin itsepuolustukseksi, poikkeuksena pimeydenkulkijat ja varjonsikiöt (3). Tavallisen kansan keskuudessa Aes Sedait nauttivat kunnioitusta, mutta heitä myös pelätään ja jopa vihataan. Kanavoijia, jotka ovat oppineet Mahdin hallintaa itse, Aes Sedait kutsuvat harhailijoiksi.
Kaikki Aes Sedait ovat pitkän koulutuksensa aikana oppineet käyttämään mestarillisesti puolitotuuksia, kiertoilmaisuja ja monimerkityksellisiä sanontoja pystyäkseen tarpeen vaatiessa kiertämään ensimmäisen valan joka kieltää valehtelun; tämä on välttämätöntä, koska Kolme Valaa vannotaan pidellen ter´angreal -sauvaa, joka tekee kaikista sitä pitäen vannotuista valoista ehdottoman sitovat. Kuitenkaan ei ole sellaista lupausta, josta he eivät löytäisi sen kumoavaa tai väistävää porsaanreikää.
Valasauvan sivuvaikutuksena kaikista kolme valaa vannoneista tulee iättömän näköisiä.
Koulutus > Noviisi

Nainen, joka vasta saapuu Valkoiseen Torniin on Noviisi. Noviisit pukeutuvat täysvalkeaan kaapuun.
Noviisina oleminen ei ole helppoa; päinvastoin, se tehdään epämukavaksi ja hankalaksi. Noviisille annetaan pieni huone, jossa on vain epämukava sänky. Noviisien askareisiin kuuluvat Valkoisen Tornin puhtaudenpitoon kuuluvat toimet. Heille annetaan myös oppitunteja kanavoimiseen, kuten myös moneen muuhunkin aineeseen. Historia, politiikka ja Vanha Kieli kuuluvat muun muassa näihin aineisiin.
Noviisi ei saa kanavoida ilman Kelpuutetun tai Aes Sedain valvontaa. Tätä sääntöä moni rikkoo, sillä kaipuu saidariin on hyvin voimakas jokaisella, joka sitä pystyy koskettamaan. Noviisien rajat ovat myös tiukat. Yksikään noviisi ei saa lähteä ulos Tornista ja lomia ei ole, jos ei lasketa satunnaisia vapaapäiviä.
Noviiseihin käytetään myös ruumiillista kuritusta; sitä antaa arvonimellä Noviisien Oppiäiti kutsuttu vanhempi Aes Sedai.
Erityisen ankarasti rangaistaan Egwene al' Verea joka on joutunut vangiksi sen jälkeen kun hänestä oli tehty Tar Valonista paenneiden sisarten johtaja eli Amyrlinin istuin; hän kieltäytyy järjestelmällisesti tunnustamasta menettäneensä tämän arvon ja saa sen johdosta selkäänsä - ilman vaikutusta, koska hän on oppinut hyväksymään kivun. Noviisien oppiäiti turhautuu asiasta yhä enemmän ja on viimeisimmän tiedon mukaan (joulukuu 2007) jo luopumassa turhasta yrityksestään: Egwene kieltäytyy yhä niiaamasta:
»Amyrlinin Istuin EI NIIAA kenellekään!»
Koulutus > Kelpuutus

Ennen kuin noviisi saa kelpuutetun arvon, hänen tulee läpäistä testi. Testi on oikeasti ter´angreal, joka näyttää käyttäjänsä pahimmat pelot. Kun noviisi on valmis, tämä kävelee kolme kertaa sen läpi, kohdaten ensimmäisenä menneisyyden, sitten nykyisyyden ja lopuksi tulevaisuuden pelkonsa. Kukaan ei joudu kertomaan kenellekään siitä, mitä ter´angrealin sisällä kohtasi, mutta monet ulos päästyään avautuvat kokemuksesta.
Noviisi saa kaksi kertaa kieltäytyä, mutta kolmannesta kerrasta hänet lähetetään ulos Tornista. Jos noviisi kieltäytyy sen jälkeen kun on aloittanut, hänet poistetaan heti Tornista. Ennen sisään menoa heille kerrotaan, että tie ulos ilmestyy vain kerran, ja jotta pääsee pois täytyy pysyä lujana. Ter´angrealiin mennään alasti ja ilman mitään apuvälineitä. Useat unohtavat myös, että he ovat noviiseja ja että he pystyvät kanavoimaan (poikkeuksena Nynaeve Al' Meara, joka taisteli Hyljättyä vastaan Ainoan Mahdin avulla).
Kukaan ei tiedä tarkasti miten kyseinen ter´angreal toimii, mutta uskotaan sen liittyvän tel´aran´rhiodiin, eli Unten maailmaan.
Kun noviisi on palannut kolmannen ja viimeisen kerran, hän on täysivaltainen kelpuutettu, jolle annetaan Suurta Käärmettä kuvaava sormus.
Koulutus > Kelpuutettu

Kelpuutetut saavat pitää seitsemää ajahin väriä kuvaavaa kaapua pelkän valkoisen sijasta silloin, kun he ovat päässeet kokeesta läpi.
Kelpuutettuja ei valvota yhtä tiukasti kuin noviiseja. He saavat poistua Tornista, mutta vain Tar Valonin alueelle. Kelpuutetut saavat myös isommat ja mukavammat makuuhuoneet kuin noviisit, saavat kanavoida vailla valvojaa ja tietyissä rajoissa valita opintonsa aiheet. He saavat myös kantaa Suuren Käärmeen sormusta, mutta vain vasemman käden keskisormessa.
Isommista vapautuksista seuraa isompi vastuu. Jos kelpuutettu rikkoo sääntöjä, hänelle annetaan rangaistus, joka on pahempi kuin noviisien rangaistukset. Ei ole ensinkään harvinaista nähdä kelpuutettua kuuraamassa nokisia kattiloita Tar Valonin keittiöissä. Sen sijaan ruumiillista rangaistusta käytetään harvemmin ja se on kovakouraisempaa kelpuutetulle kuin noviisille - silloin kun siihen turvaudutaan.
Ajahit

Aes Sedait ovat jakautuneet ryhmiin, joita kutsutaan ajaheiksi. Ajaheita on seitsemän ja ne erotetaan toisistaan käyttämiensä värien mukaan. Ajahit ovat suuntautuneet eri asioihin ja jokainen Aes Sedaiksi korotettu valitsee itse oman ajahinsa mieltymystensä mukaan. Ajahit ovat suurimmasta pienimpään: Punainen, Vihreä, Harmaa, Ruskea, Keltainen, Sininen ja Valkoinen.
Ajahit > Punainen ajah

Punainen ajah on omistautunut etsimään kaikki kanavoimiseen pystyvät miehet ja lauhkeuttamaan heidät. Punaiset suhtautuvat yleensä miehiin halveksuvasti, mutta on heitäkin jotka valitsevat ajahin sen tehtävän takia. Punaisilla ei ole yleensä kaitsijoita, eikä heillä yleensä ole ystäviä oman ajahinsa ulkopuolella. Punaisesta ajahista ei ole valittu Amyrlinin istuinta pitkään aikaan, ennen kuin Elaida do Avriny a'Roihan nousi Amyrliniksi.
Viimeisin tieto (joulukuu 2007) kertoo, että punaisten asenne kaitsijoiden suhteen on muuttumassa: joitakin punaisia on mennyt Asha'manien luo Mustaan torniin esittämään kaitsijasiteen muodostamista. Asha'manien johtaja on suostunut, mutta tilanteen kehitys on toistaiseksi kesken.
Ajahit > Vihreä ajah

Vihreä ajah valmistautuu Tarmon Gaidoniin, Viimeiseen taisteluun ja siksi he kutsuvat itseään usein "Taistelevaksi ajahiksi". Vihreän ajahin käsitykset kaitsijoista on täysin Punaisten vastainen. Vihreät saavat ottaa niin monta kaitsijaa kuin haluavat ja joskus jopa menevät kaitsijansa kanssa naimisiin. Vaikka Vihreät pitävät miehistä, he eivät vastusta kanavoimiseen kykenevien miesten lauhkeuttamista.
Ajahit > Harmaa ajah

Harmaa ajan on harmoniaan ja yhteisymmärrykseen pyrkivä ajah. He ovat kuuluja neuvottelu- ja sovittelutaidoistaan.
Ajahit > Ruskea ajah

Ruskea ajah on omistanut elämänsä tiedon hankintaan. Heidän sanotaan tietävän Valkoisesta Tornista, Ainoasta Mahdista ja muustakin maailmasta enemmän kuin kukaan muu.
Ajahit > Keltainen ajah

Keltainen ajah on Parantamisen lahjan omaavien ja parantamiseen perehtyneiden Aes Sedaitten ajah. Kaikkien parantamaan pystyvien ei tarvitse liittyä ajahiin; Parantamisen lahja on vain pääsyvaatimus. He ovat yleensä parhaita parantajia ja sanotaan, että he yrittävät parantaa kaikkea paitsi kuolemaa, jota ei voi Parantaa. Tähän asti on luultu, että tyynnyttämistä ja lauhkeuttamista ei voida parantaa, mutta Nynaeve Sedai on löytänyt keinon.
Ajahit > Sininen ajah

Sininen ajah vaalii oikeutta ja omia päämääriään. Vaikka he ovat toiseksi pienin ajah, heillä on paljon vaikutusvaltaa. Heillä on suurin ja laajin Aes Sedain verkosto, ja suurin osa Amyrlineista on ollut Sinisiä. Sinisillä on pitkä ystävyyssuhde Vihreään ajahiin ja he tulevat hyvin toimeen Ruskeiden kanssa. Tornin murtumisen jälkeen, siellä ei ole ollut ainoakaan Sinistä.
Ajahit > Valkoinen ajah

Valkoinen ajah paneutuu filosofiaan ja totuuden etsintään sekä tarkastelee maailmaa tiukan loogisesti; välittämättä juurikaan maallisen tiedon arvosta. Valkoinen ei välitä muiden ajahien kiistoista, eikä heillä ole tilaa sydämessään tunteille. Valkoiset ovat parhaissa väleissä Sinisten kanssa ja ovat yleensä Punaisia vastaan. Kuitenkin nykyisen Amyrlinin, Elaida do Avriny a'Rhoihanin, entinen Aikakirjan Pitäjä Alviarin on Valkoinen.
Ajahit > Musta ajah

Musta ajah on Pimeän Valtiaan puolelle siirtyneiden Aes Sedaitten ajah, vaikka he eivät sitä julkisesti kerro. He ovat rikkoneet vannomansa valat vannomalla niiden tilalle Pimeän Valtiaan valat. Ajahin luullaan saaneensa alkunsa silloin, kun Pimeän Valtias ja Hyljätyt sinetöitiin Shayol Ghuliin, Ishamaelin (Uskotaan, että häntä ei suljettu kokonaan muusta maailmasta) toimesta. Todisteet Mustan ajahin olemassaolosta saatiin silloin, kun Liandrin karkasi kahdentoista muun kanssa Tornista, varastaen ter'angrealeja. Hyljätty Mesaana on Mustan ajahin johtaja ja entinen Aikakirjan Pitäjä Alviarin on yksi Mustan ajahin korkeimmista jäsenistä. Hänet kuitenkin erotettiin virasta Amyrlinin istuimen toimesta, kun tämä sai vihiä asiasta